H 
KOMMISSIONEN FOR DE EUROPÆISKE FÆLLESSKABER 
KOM(93) 524 endelig udg. 
Bruxelles, den 28. oktober 1993 
"UNGDOM FOR EUROPA"-PROGRAMMET 
ÅRSRAPPORT FRA KOMMISSIONEN 
- 1992 -
INDLEDNING 
1. "Ungdom for Europa"-programmet er et handlingsprogram til fremme af 
ungdomsudvekslinger i Det Europæiske Fællesskab. Programmets anden 
fase blev vedtaget ved Rådets afgørelse af 29. juli 1991 og omfatter 
perioden 1. januar 1992 til 31. december 19941). 
2. Kommissionen har udarbejdet tre tidligere rapporter om programmet 
omfattende første fase2). 
3. Denne rapport omfatter første år af anden fase og er baseret på oplys­
ninger indsendt af de nationale organer med ansvar for gennemførelsen 
af programmet i medlemsstaterne. 
II PROGRAMMETS STRUKTUR OG GENERELLE MAL 
4. Anden fase af "Ungdom for Europa"-programmet omfatter en række foran­
staltninger til fremme af ungdomsudvekslinger i Det Europæiske Fælles­
skab. Antallet af ungdomsudvekslinger i alle medlemsstater skal for­
øges , og der skal lægges speciel vægt på at inddrage unge, som har 
ringe muligheder for at møde unge fra andre medlemsstater. 
5. Programmet henvender sig navnlig til unge, som på grund af personlige 
forhold ikke tidligere har kunnet deltage i udvekslinger mellem med­
lemsstaterne . 
6. Et af formålene med programmet er ligeledes at forbedre kvaliteten af 
udvekslingerne ved at variere projekterne, ved at sikre bedre lige­
vægt mellem medlemsstaterne og ved at sørge for løbende videreuddan­
nelse af de ledere, som arbejder med de unge udvekslingsdeltagere. 
7. "Ungdom for Europa"-udvekslingsprojekterne henvender sig hovedsagelig 
til unge mellem 15 og 25 år. Der findes supplerende foranstaltninger 
for personer, der kan skabe en multiplikatorvirkning, således at de 
unge kan få et maksimalt udbytte af deres deltagelse i udvekslingerne. 
1) Rådets afgørelse 91/395/EØF af 29. juli 1991, EFT L 217, s. 25 
2) KOM(90) 378, KOM(91) 355, SEK(92) 1262 
8. I anden fase er programmet bygget op omkring forskellige aktioner, der 
har til formål at støtte og nå de generelle mål i alle medlemsstater: 
Aktion 1.1: direkte finansiel støtte til ungdomsudvekslinger; 
Aktion 1.2: frivilligt arbejde; 
Aktion 1.3: støtte til gennemførelse af korte studiebesøg for 
ungdoms ledejre ; 
Aktion 1.4: støtte til uddannelse af ungdomsledere, især på 
europæisk plan; 
Aktion 1.5: pilotprojekter; 
Aktion II : støtte til infrastrukturer udpeget af de enkelte 
medlemsstaters myndigheder, og som har ansvaret for 
koordinering af "Ungdom for Europa"-programmet i 
den pågældende medlemsstat (de nationale organer). 
Der blev oprindeligt afsat omkring 25 millioner ECU til finansiering 
af programmets anden fase fra 1992 til 1994. De disponible bevillinger 
for perioden, der er omfattet af denne rapport, beløb sig til 10 mil­
lioner ECU. 
III OPERATIONELLE OG RÅDGIVENDE ORGANER 
9. I henhold til artikel 4 i Rådets afgørelse gennemfører Kommissionen 
"Ungdom for Europa"-programmet i aktivt samarbejde med medlemssta­
terne. 
Det Rådgivende Udvalg for "Ungdom for Europa"-programmet 
10. Kommissionen bistås ved gennemførelsen af programmet af et rådgivende 
udvalg bestående af to repræsentanter for hver medlemsstat, der ud­
nævnes af Kommissionen efter indstilling fra den pågældende medlems­
stat. Repræsentanter for Europarådet og De Europæiske Fællesskabers 
Ungdomsforum indbydes til at deltage i udvalgets møder som observa­
tører. 
11. Det Rådgivende Udvalg har afholdt tre møder i den periode, der er 
omfattet af nærværende rapport. Det blev hørt om den generelle 
udvikling af programmet i de enkelte medlemsstater, navnlig med 
hensyn til budgetmæssige, evalueringsmæssige og uddannelsesmæssige 
aspekter. Udvalget blev endvidere af Kommissionen informeret om 
gennemførelsen af prioriterede aktioner. 
De nationale organer 
12. "Ungdom for Europa" var det første fællesskabsprogram, der i vid ud­
strækning blev ledet decentralt. I henhold til Rådets afgørelse har 
medlemsstaterne ansvaret for at fremme, koordinere og bidrage til 
finansieringen af aktioner og ledsageforanstaltninger, der gennemføres 
under programmet. De enkelte medlemsstater udpeger et organ til dette 
formål (de nationale organer). I Belgien findes der tre "nationale" 
organer, nemlig et for hvert af de tre sprogsamfund. 
13. Disse strukturer blev etableret allerede i det første år af gennem­
førelsen af programmets første fase. Deres væsentligste opgave er at 
gennemføre programmet, bl.a. gennem etablering af direkte kontakt med 
unge i deres eget land og gennem rådgivning om programmet samt for­
valtning af dette. 
14. Sammenligner man programmets første fase med den periode, der er om­
fattet af nærværende rapport, kan man konstatere en klar ændring i de 
nationale organers prioritering af arbejdet. Efterhånden som pro­
grammet er blevet udviklet og er blevet kendt blandt unge på alle 
niveauer, har de nationale organer spillet en vigtig rolle i forbin­
delse med vejledning og rådgivning af unge, der ønsker at deltage i 
programmet og i andre tværnationale samarbejdsaktiviteter. 
15. Samarbejde- og kommunikationsnettet mellem de nationale organer og 
mellem de nationale organer og Kommissionen har fået større betydning 
og er blevet mere effektivt. Der blev afholdt et fælles arbejdsmøde i 
1992, hvor man hovedsagelig behandlede de .operationelle aspekter af 
anden fase. Blandt de andre spørgsmål, som blev behandlet, var udvi­
delsen af programmet til EFTA/EøS-landene. 
16. Som i de tidligere år tilrettelagde det franske nationale organ og 
Kommissionen i fællesskab et tematisk seminar om korte studiebesøg for 
ungdomsledere, som blev afholdt i St. Jorioz i oktober 1992. På semi­
naret fokuserede man på kvaliteten af studiebesøg og disses betydning 
for udviklingen af ungdomsudvekslinger og på forslag til eventuelle 
nye elementer og modeller, som skal udvikles. Drøftelserne af krite­
rier for og formål med deltagelse og af metodologisk og didaktisk 
indhold resulterede i en række henstillinger til de nationale organer. 
Kontoret for teknisk bistand 
17. Kommissionen bistås ved den overordnede gennemførelse af programmet af 
et kontor for teknisk bistand - Petra/Ungdomskontoret. 
18. Som et resultat af et udbud blev Petra/Ungdomskontoret etableret med 
det formål at bistå Kommissionen ved gennemførelsen af anden fase af 
"Ungdom for Europa"-programmet og de prioriterede aktioner på ungdoms­
området samt ved gennemførelsen af anden fase af Petra-programmet. 
19. I 1992 bistod afdelingen for ungdomsspørgsmål i Petra/Ungdomskontoret 
Kommissionen med udbredelse af information om "Ungdom for Europa", 
gennemgang af ansøgninger om finansiel støtte indsendt til Kommis­
sionen af europæiske ikke-statsiige organiastioner, den centrale 
forvaltning af aktion 1.3, den generelle overvågning og evaluering af 
programmet, den overordnede koordinering af uddannelseskurser på 
europæisk plan samt forberedelse og opfølgning af møder i Det Råd­
givende Udvalg og mellem de nationale organer. Derudover ydede afde­
lingen for ungdomsspørgsmål rådgivning til de nationale organer om 
alle aspekter omkring gennemførelsen af programmet. 
IV UDVIKLINGEN OG RESULTATERNE AF AKTIVITETERNE INDEN FOR AKTIONERNE 1.1, 
1.2, 1.3, 1.4 OG 1.5 I PROGRAMMET 
Aktion 1.1: direkte støtte til ungdomsudvekslinger 
20. Der ydes støtte til bi-, tri- eller multilaterale udvekslinger af 
mindst en uges varighed omfattende grupper på 16-60 unge mellem 15 og 
25 år, som er bosiddende i Fællesskabets medlemsstater. Projekterne 
skal have et pædagogisk sigte og være emnerelaterede. Det fremgår 
klart af Rådets afgørelse, at der ved tildeling af støtte prioriteres 
udvekslinger, som: 
- især tager sigte på ugunstigt stillede unge; 
- bringer unge med forskellig social, økonomisk og kulturel baggrund 
sammen; 
- giver de unge kendskab til den europæiske dimension, f.eks. gennem 
udvekslingernes multilaterale karakter; 
- lægger vægt på de unges aktive» deltagelse fra starten af projektet; 
- vedrører regioner i Fællesskabet, hvor der er ringe muligheder for 
udveksling; 
- vedrører unge med bopæl i randområder og/eller lande, hvis sprog er 
af begrænset udbredelse. 
21. I overensstemmelse med programmets decentraliserede karakter modtog de 
nationale organer i 1992 størstedelen af det samlede budget til 
direkte støtte til ungdomsudvekslinger (jf. bilag 1). 
22. Unge fra hele Fællesskabet har fortsat interesseret sig for og del­
taget i aktion 1.1, der er hjørnestenen "Ungdom for Europa"-program­
met. Den fortsatte udvikling af de nationale organers infrastruk­
turer, har gjort det muligt for dem bedre at imødekomme efterspørg­
slen, hvilket ikke blot har resulteret i en generel stigning kvanti­
tativt, men også kvalitativt. 
23. Kvantitativt har de nationale organer modtaget 3-4 gange flere ansøg­
ninger til ungdomsudvekslingsprojekter end det foregående år. Denne 
stigning i antallet af ansøgninger har været ledsaget af en forbedring 
af kvaliteten af de projekter, der har modtaget støtte, idet de natio­
nale organer har måttet vurdere ansøgningerne endnu nøjere for at 
fastslå deres relative kvalitet. 
24. I programmets første fase var det overordnede mål at gøre programmet 
kendt. På nuværende tidspunkt har forskellen mellem antallet af ind­
sendte ansøgninger og de tilgængelige finansielle midler tvunget de 
nationale organer til at foretage prioriteringer ved tildelingen af 
støtte. Den rådgivning og vejledning, som de nationale organer yder, 
har medvirket til den generelle forbedring af kvaliteten. 
25. Skøn baseret på foreløbige rapporter fra de nationale organer viser, 
at omkring 30 000 unge har haft direkte fordel af programmet i 1992, 
og at der har været en ligelig fordeling mellem mænd og kvinder. 
26. Gennemsnitligt 30% af de unge, som har deltaget i "Ungdom for Europa"-
programmet, har været unge, som ikke var medlemmer af ungdomsorgani­
sationer eller -foreninger. Deltagelsen af ungdomsorganisationer, der 
ikke tidligere har været inddraget i programmet, er ligeledes steget, 
hovedsageligt på nationalt og lokalt plan. 
27. Bilaterale udvekslingsprojekter er stadig de mest populære inden for 
"Ungdom for Europa"-programmet. Der er imidlertid sket en stigning på 
10% i antallet af tri- og multilaterale udvekslinger. 
28. Da multilaterale udvekslingsprojekter medfører højere udgifter, har en 
stigning i støtten til sådanne projekter haft en indvirkning på de til 
rådighed værende budgetmidler. Derfor kan nationale organer, der alle­
rede har tildelt 20% af deres udvekslingsbudget til multilaterale 
aktiviteter, fremsende yderligere multilaterale projekter til Kommis­
sionen, som foretager udvælgelse og tildeler støtte på centralt plan. 
29. Ugunstigt stillede unges deltagelse er fortsat et prioriteret område i 
programmets anden fase. Det fremgår klart af Rådets afgørelse, at en 
tredjedel af budgettet skal tildeles til udvekslinger af deltagere, 
som er ugunstigt stillet, af sociale, geografiske, kulturelle eller 
fysiske årsager. 
30. Forsøg på at forbedre den regionale ligevægt i ungdomsudvekslingerne i 
medlemsstaterne har også i 1992 haft stor succes. Dette gælder ikke 
blot medlemsstaterne i Fællesskabets periferi, men også den regionale 
deltagelse inden for de enkelte medlemsstater. Det skal understreges, 
at de nationale organer har gjort en betydelig indsats for at fremme 
bilaterale ungdomsudvekslinger mellem lande, der ikke har tradition 
for udvekslingsaktiviteter. 
31. Stigningen i den regionale deltagelse i programmet skyldes også de 
nationale organers indsats for at finde passende samarbejdspartnere i 
udlandet. Det system, som blev oprettet i løbet af programmets første 
fase for at gøre det lettere at finde frem til passende samarbejds­
partnere, er blevet mere effeîktivt i den periode, der er omfattet af 
nærværende rapport. 
Aktion 1.2: frivilligt arbejde 
32. Af Rådets afgørelse fremgår det, at: "... Der ydes på forsøgsbasis 
støtte til tværnationale projekter, der gør det muligt for unge at 
deltage i frivilligt arbejde i en anden medlemsstat. Ved "frivilligt 
arbejde" forstås aktiviteter, hvor unge yder en tids- eller arbejds­
mæssig indsats af samfundsværdi, bortset fra lignende aktiviteter, der 
allerede eksisterer i nogle medlemsstater i forbindelse med den 
obligatoriske militærtjeneste eller som alternativ til denne". Der vil 
i 1993 blive udarbejdet en rapport om betydningen af det frivillige 
arbejde i den første toårige forsøgsfase. 
33. Kommissionen har besluttet at tilskynde til en spredning af aktivite­
terne for at gøre det muligt at drage nytte af de mange forskellige 
erfaringer og for at støtte så mange interessante projekter som 
muligt. 
34. Frivilligt arbejde, som har modtaget støtte inden for programmet, har 
ikke blot været begrænset til praktisk arbejde, men har også mulig­
gjort samspil mellem deltagerne og værtssamfundet. Kvaliteten af 
deltagernes forberedelse forud for afrejsen var et af de vigtigste 
udvælgelseskriterier, og der blev lagt stor vægt på tilsyn med og 
støtte til de unge under opholdet. 
35. I forsøgsfasen blev denne aktion forvaltet på centralt plan. De natio­
nale kontorer blev imidlertid anmodet om at udbrede information, yde 
rådgivning og vejledning til deltagerne og organisationerne. De natio­
nale organer blev holdt underrettet om, hvilke projekter der blev 
udvalgt. 
36. Før iværksættelsen af denne aktivitet indbød Kommissionen repræsen­
tanter for de nationale organer, for De Europæiske Fællesskabers 
Ungdomsforum og for de europæiske ikke-statslige organisationer til at 
deltage i et møde i januar 1992 for at give de nødvendige oplysninger 
og for at etablere et bredt anerkendt grundlag for gennemførelse af 
denne aktivitet. 
37. Kommissionen ydede i 1992 støtte til 37 projekter vedrørende frivil­
ligt arbejde. De unge ydede en tids- og arbejdsmæssig indsats inden 
for en række projekter inden for miljøbeskyttelse, udvikling af ung­
domsudveks lingsprojekter og netværk for unge, hjælp til ældre, arbejde 
i lokalsamfund, forebyggelse af narkotikamisbrug og bekæmpelse af 
racisme og fremmedhad. Der vil blive udarbejdet en separat evaluering 
af virkningerne af denne aktion i det første forsøgsår. 
Aktion 1.3: korte studiebesøg 
38. Denne aktion betragtes som en vigtig forberedelse og støtte til 
gennemførelsen af aktion 1.1. Korte studiebesøg tilrettelægges hoved­
sageligt for at gøre det muligt for multilaterale grupper af ungdoms­
ledere, der er interesserede i de samme emner og spørgsmål, at møde 
potentielle samarbejdspartnere og gøre sig bekendt med hinandens 
kultur og den situation, hvori ungdomsarbejdet udføres. 
39. Kommissionen tildelte i 1992 400 stipendier til de nationale organer. 
De nationale organer havde ansvaret for rekruttering, udvælgelse og 
forberedelse af deltagerne samt for indholdet og den praktiske til­
rettelæggelse af besøgene. 
40. Der er en tendens hen imod tilrettelæggelse af studiebesøg på regio­
nalt plan, og de nationale organer får i denne forbindelse i stadig 
højere grad bistand fra organer, der er bekendt med de respektive, 
regionale ungdomsorganisationer. Tilbagemeldingerne fra 1992, der er 
baseret på evalueringsspørgeskemaer, er meget positive. Korte studie­
besøg har banet vejen for en række ungdomsudvekslinger, og nogle 
nationale organer prioriterer støtte til ungdomsudvekslinger, der er 
resultatet af sådanne besøg. 
41. De nationale organer modtog i gennemsnit tre gange så mange ansøgnin­
ger, som der var tilgængelige stipendier. Derfor har man måttet an­
vende strengere kriterier ved udvælgelsen af deltagere. Et vigtigt 
element var, at deltagerne efter besøget skulle fungere som multipli­
katorer og bidrage til kvaliteten af ungdomsudvekslingerne. 
Aktion 1.4: støtte til uddannelse 
42. Støtte til uddannelse af ungdomsledere tildeles til aktiviteter, der 
bringer deltagere fra to eller flere medlemsstater i kontakt med hin­
anden, eller til uddannelse vedrørende ungdomsudvekslinger. 
43. I 1992 blev der givet støtte til uddannelseskurser i forbindelse med 
to rækker af initiativer, nemlig multilaterale uddannelsesaktiviteter 
indsendt af de europæiske ikke-statslige organisationer og uddan­
nelseskurser tilrettelagt af de nationale organer. Der blev indsendt 
18 ansøgninger, hvoraf 13 blev godkendt, og 10 af disse, der omfattede 
284 deltagere, blev indsendt af de nationale organer. Det skal under­
streges, at de nationale organer har gjort en stor indsats for at til­
rettelægge bilaterale uddannelseskurser, ligesom det skal understre­
ges, at sådanne kurser har ført til kontakter mellem ungdomsledere fra 
lande eller regioner, der ikke hidtil har været i stand til at sam­
arbejde. 
Aktion 1.5: pilotprojekter 
44. Rådets afgørelse indeholder bestemmelser om støtte til "... pilot­
projekter for ungdomsledere, navnlig med det mål: 
- at gøre dem opmærksom på de unges situation i andre medlemsstater; 
- at give dem mulighed for at skabe de nødvendige kontakter med hen­
blik på at tilrettelægge udvekslinger; 
- at fremme kendskabet til andre kulturer". 
45. I overensstemmelse hermed blev der to hovedaktivitetsstrenge iværksat, 
nemlig uddannelses- og informationsmateriale samt systematisk udveks­
ling af information mellem undervisere af ungdomsledere og uddan­
nelsesinstitutioner. Endvidere kan der anmodes om støtte til andre 
pilotprojekter, der har direkte forbindelse med udvikling af ungdoms-
udvekslinger og mobilitet i Det Europæiske Fællesskab. 
46. Kommissionen ydede i 1992 støtte til fem projekter med 405 deltagere. 
Disse projekter fokuserede på: 
- udvikling af et videoprojekt om ungdomsudvekslinger inden for ram­
merne af programmet; 
- en vogn, der kører rundt med oplysningsmaterialer ("Euro-Caravan") 
med det formål at udvikle de unges kendskab til Europa og til andre 
unges lande; 
- udvikling af et anti-racistisk undervisningsmodul på forsøgsbasis, 
som skal anvendes af ungdomsorganisationerne generelt; 
- et forsøgsprojekt med henblik på at udvikle deltagernes faglige 
kvalifikationer og sociale og faglige integration; 
- et multilateralt pilotprojekt for ugunstigt stillede unge, der 
fokuserer på gennemførelse af et projekt fra start til slut for at 
fastlægge eksempler på god préiksis i forbindelse med udbredelse til 
fremtidige projekttilrettelæggere. 
47. De organisationer, der har modtciget støtte under denne aktion, er 
blevet anmodet om at indsende en detaljeret rapport om de udførte 
aktiviteter. En samlet evaluering vil foreligge senere i år. 
Aktion II: støtte til de nationale organer 
48. I Rådets afgørelse bestemmes det, at Kommissionen skal yde støtte til 
de nationale organer i forbindelse med udvikling af samarbejdsfacili-
teter, koordinering af aktiviteterne og forvaltning af støtten til 
projekter inden for "Ungdom for Europa"-programmet. 
49. De nationale organer fortsatte i. hele 1992 med at udbrede information 
om programmet til unge, til tilrettelæggere af udvekslinger og til 
relevante organer på lokalt, regionalt og nationalt plan. Der blev 
lagt særlig vægt på decentralisering af informationen og klarlægning 
af visse målgruppers specifikke behov for information og på, hvordan 
disse kan opfyldes. 
50. De nationale organer har ydet en vigtig rådgivning og vejledning til 
de unge og til ungdomsorganisationerne. Organerne har måttet klare en 
samlet stigning på 20% i anmodningerne om rådgivning sammenlignet med 
det foregående år. De nationale organer har ligeledes forsøgt at 
imødekomme denne efterspørgsel ved at tilrettelægge en række uddan­
nelseskurser for ungdomsledere, herunder: 
- kurser på regionalt og nationalt plan med deltagelse af ungdoms­
ledere og ansvarlige for ungdomsstrukturer; 
- bilaterale uddannelseskurser med deltagelse af repræsentanter for 
ungdomsorganisationer fra to medlemsstater med henblik på at til­
skynde til udvikling af bilaterale ungdomsudvekslinger; 
- multilaterale uddannelseskurser på europæisk plan, der navnlig 
fokuserer på, hvordan man lærer noget af hinandens kulturer. 
51. Derudover er de nationale organer begyndt at forberede den fremtidige 
udvidelse til at omfatte EFTA/EøS-landene, bl.a. gennem udarbejdelse 
af informationsmateriale om emnet. Dette forberedende arbejde har 
ligeledes omfattet udvikling af et udvidet system med henblik på at 
finde frem til samarbejdspartnere, planlægning af specifikke studie­
besøg og uddannelseskurser samt praktiske foranstaltninger, der gør 
det muligt for organerne at tage den udfordring op, der ligger i denne 
udvidelse. Kommissionen har ydet supplerende støtte til de enkelte 
nationale organers forberedende aktiviteter med henblik på udvidelsen 
af programmet. 
FREMTIDSPERSPEKTIVER 
52. Det første år af anden fase af "Ungdom for Europa"-programmet be­
kræfter den fremtrædende rolle, som programmet spiller i forbindelse 
med fremme af europæiske ungdomsudvekslinger generelt. I 1992 kan man 
især bemærke sig styrkelsen af de eksisterende netværk og fremkomsten 
af nye netværk og forbindelser inden for ungdomsudvekslinger og mobi­
litet samt den betydelige stigning i antallet af ansøgninger, der 
langt overstiger de muligheder for støtte, som det til rådighed 
værende budget giver. 
53. Der vil i forbindelse med programmet fortsat blive ydet støtte til 
ungdomsudvekslingsprojekter og foranstaltninger, der anses for at være 
af stor værdi, og som supplerer udviklingen af programmet og forbedrer 
dets kvalitet. Der kan forudses en stigning i antallet af ansøgninger 
om finansiel støtte fra Fællesskabet i de kommende år, og Kommissionen 
vil afhængigt af de til rådighed værende midler forsøge at imødekomme 
folks forventninger og behov inden for det aktionsområde, der er om­
fattet af programmet. 
54. Den fremtidige udvidelse af programmet til at omfatte EFTA/EØS-landene 
vil give programmet en ny dimension. Observatører fra EFTA/EØS-landene 
har allerde deltaget i møder mellem de nationale organer og i Det Råd­
givende Udvalg, og de er bekendt med de nuværende procedurer. Disse 
observatører vil i 1993 blive indbudt til at deltage i lignende møder 
med henblik på at forberede den bedst mulige gennemførelse af det 
udvidede program. 
55. Kommissionen iværksatte i 1992 en ekstern evaluering af programmet, 
der omfatter første fase og første år af anden fase. Evalueringen 
omfattede en analyse af programmets forvaltning og struktur, "Ungdom 
for Europa"-programmets rolle i de enkelte medlemsstater og kendskabet 
hertil, omfanget af gennemførelsen af programmets målsætninger og 
udviklingen af foranstaltninger til støtte for ungdomsudvekslinger, 
navnlig korte studiebesøg og uddannelse af ungdomsledere. Evaluerings­
rapporten vil blive offentliggjort i første halvdel af 1993. 
56. Kommissionen har i første halvår af 1993 tilrettelagt bilaterale 
drøftelse med delegationer fra alle medlemsstater om gennemførelsen af 
programmet og fremtidsperspektiverne i forbindelse hermed. 
10 
57. Anden fase af "Ungdom for Europa"-programmet afsluttes den 31. decem­
ber 1994. Kommissionen vil fremsætte et forslag om en tredje fase 
inden udgangen af 1993 under hcmsyntagen til ratificeringen af Trak­
taten om Den Europæiske Union. Ved udarbejdelsen af dette forslag vil 
Kommissionen tage hensyn til dem nuværende udvikling af programmet og 
virkningerne af dette, til resultaterne af evalueringen heraf, til de 
bilaterale drøftelser med medlemsstaterne samt til, i hvor vid 
udstrækning programmet kan supplere andre fællesskabsprogrammer og 
aktioner med henblik på tværnationalt samarbejde blandt unge. 
<"?0 
Bilag 1 
•UNGDOM FOR EUROPA"-PROGRAMMET 
BUDGET 1992 
Aktion I.l Direkte finansiel støtte til unge 7 180 000 ECU* 
Aktion 1.2 Frivilligt arbejde 120 000 ECU 
Aktion 1.3 Studiebesøg 360 000 ECU 
Aktion 1.4, 1.5 Uddannelse af ungdomsledere og 
pilotproj ekter 
Aktion II Aktiviteter på europæisk plan og 
teknisk støtte 340 000 ECU 
1 000 000 ECU 
De nationale organer 1 000 000 ECU 
Anslået samlet budget for 1992 10 000 000 ECU 
*: dette beløb omfatter støtte til multilaterale aktiviteter, som ind­
sendes af de nationale organer og af europæiske ikke-statslige 
organisationer (10%) 
Aktion I.l: Finansiel Aktion 1.3: Antal støtte­
støtte til ungdoms- beløb til tilrettelæggelse 
udvekslinger1) opdelt af korte studiebesøg for-
på de enkelte medlems- delt på de enkelte medlems­
stater stater 
B 269 493 25 
D 1 081 985 55 
DK 215 395 15 
E 813 150 50 
F 811 464 55 
GR 328 232 50 
I 988 524 50 
IRL 211 451 15 
L 147 665 50 
NL 352 018 25 
P 346 881 25 
UK 895 742 55 
EF 718 000 
I ALT 7 180 000 400 
1) Støtte beregnet på grundlag af de parametre, som er fastsat i pkt. 3.A 
i bilaget til Rådets afgørelse af 29. juli 1991 (91/395/EØF) 
nz 
AKTION 1.1 
Deltagernes aldersfordeling i % -1992 
12% 
^3 
AKTION 1.1 
Opdeling af deltagerne på køn i % -1992 
Mænd 
49% 
Kvinder 
51% 
4 y 
AKTION 1.2 
Antal projekter indsendt/godkendt af de enkelte medlemsstater i 1992 
17 
is 
AKTION 1.4 
Deltagernes aldersfordeling i % -1992 
25+ 
14% 15 16 17 
2% 2% 2% 18 
4 G 
AKTION I.4 
Opdeling af deltagerne på køn i % -1992 
Mænd 
54% Kvinder 
46% 
^ BSN 0254-1459 
KOM (93) 524 endelig udg. 
DOKUMENTER 
DA 16 
Katalognummer : CB-CO-93-559-DA-C 
ISBN 92-77-60158-2 
Kontoret for De Europæiske Fællesskabers Officielle Publikationer 
L-2985 Luxembourg